《雪》
唐代·李洞

迢迢来极塞，连阙谓风吹。禅客呵金锡，征人擘冻旗。

细填虫穴满，重压鹤巢欹。有影晴飘野，无声夜落池。

正繁秦甸暖，渐厚楚宫饥。冻挹分泉涩，光凝二阁痴。

踏遗兰署迹，听起石门思。用表丰年瑞，无令扫玉墀。

作者简介：李洞，字才江，人，诸王孙也。慕贾岛为诗，铸其像，事之如神。时人但诮其僻涩，而不能贵其奇峭，唯吴融称之。昭宗时不第，游蜀卒。诗三卷。 晚唐诗人李洞有一百七十余首诗歌(残句六句)流传至今,其中涉及蜀中的诗篇约有三十首,占其创作总量的六分之一,足见蜀中经历在其诗歌创作中占有的重要地位。